
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 428 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αύξηση του ανωτάτου ορίου ημερών μετακίνη¬ 
σης εκτός έδρας του ασκούντος καθήκοντα Γενι¬ 
κού Γραμματέα της Αποκεντρωμένης Διοίκησης 
Αιγαίου για το έτος 2016. 

2 Τεχνικές προδιαγραφές σύνταξης του περιε¬ 
χομένου του φακέλου οριοθέτησης κατ' εφαρ¬ 
μογή της παραγράφου 5 του άρθρου 2 του 
ν. 4258/2014 - Διευκρινίσεις για την εφαρμογή της 
διαδικασίας οριοθέτησης. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην 24768/31.10.2016 

απόφαση των Υπουργών Εσωτερικών, Οικονομι¬ 
κών και Εργασίας, Κοινωνικής Ασφάλισης και Κοι¬ 
νωνικής Αλληλεγγύης, που δημοσιεύθηκε στο ΦΕΚ 
4315/30.12.2016 (τ.Β'). _ 

4 Διόρθωση σφάλματος στην 19697/31.10.2016 
απόφαση των Υπουργών Εσωτερικών, Οικονομι¬ 
κών και Εργασίας, Κοινωνικής Ασφάλισης και Κοι¬ 
νωνικής Αλληλεγγύης, που δημοσιεύθηκε στο ΦΕΚ 
4315/30.12.2016 (τ.Β'). 


ΑΠΟΦΑΣΕΙΣ 

Αριθμ.ΤΤ 660 _ (1) 

Αύξηση του ανωτάτου ορίου ημερών μετακίνη¬ 
σης εκτός έδρας του ασκούντος καθήκοντα Γενι¬ 
κού Γραμματέα της Αποκεντρωμένης Διοίκησης 
Αιγαίου για το έτος 2016. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 3 της υποπαραγράφου Δ9 του άρθρου 2 
του ν. 4336/2015 «Συνταξιοδοτικές διατάξεις - Κύρω¬ 
ση του σχεδίου Σύμβασης Οικονομικής Ενίσχυσης από 
τον Ευρωπαϊκό Μηχανισμό Σταθερότητας και Ρυθμίσεις 
για την υλοποίηση της Συμφωνίας Χρηματοδότησης» 
(ΦΕΚ 94 Α'), 


β) του π.δ. 143/2010 «Οργανισμός της Αποκεντρωμέ¬ 
νης Διοίκησης Αιγαίου» (ΦΕΚ 236 Α’), 
γ) του π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης... 
και Δικτύων», 

δ) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 
ε) του άρθρου 56 του ν. 4257/2014 «Επείγουσες ρυθ¬ 
μίσεις αρμοδιότητας Υπ. Εσωτερικών» (ΦΕΚ 93 Α'), 
στ) την πράξη 4 του Υπουργικού Συμβουλίου της 
6.2.2015 «Αποδοχή παραιτήσεων των Γενικών Γραμμα¬ 
τέων των Αποκεντρωμένων Διοικήσεων της Χώρας» 
(ΦΕΚ 24 Α'), 

ζ) το άρθρο 28 του ν. 4325/2015 «Εκδημοκρατισμός 
τηςΔιοίκησης-Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις» (ΦΕΚ 47 Α'), όπως τροποποιήθηκε με 
το άρθρο 24 του ν. 4368/2016 «Μέτρα για την επιτάχυνση 
του κυβερνητικού έργου και άλλες διατάξεις» (ΦΕΚ 21 Α'). 

2. Την υπ’ αριθ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168 Β'). 

3. Την υπ' αριθ. 38454/30.11.2016 απόφαση καθορι¬ 
σμού ανωτάτου ορίου επιτρεπόμενων κατ' έτος ημερών 
μετακίνησης εκτός έδρας των με οποιαδήποτε σχέση 
εργασίας υπαλλήλων που υπηρετούν στην Αποκεντρω¬ 
μένη Διοίκηση Αιγαίου (ΦΕΚ Β' 3969). 

4. Το υπ' αριθ. 64439/13.9.2016 έγγραφο της Αποκε¬ 
ντρωμένης Διοίκησης Αιγαίου, σχετικά με την αύξηση 
ημερών μετακίνησης εκτός έδρας του ασκούντος κα¬ 
θήκοντα Γενικού Γραμματέα της Αποκεντρωμένης Δι¬ 
οίκησης Αιγαίου. 

5. Το υπ' αριθ. 4415/9.9.2016 έγγραφο της Υ.Δ.Ε. Πει¬ 
ραιά, σχετικά με τη χορήγηση βεβαίωσης για την ύπαρξη 
εγγεγραμμένης πίστωσης στον προϋπολογισμό οικο¬ 
νομικού έτους 2016 της Αποκεντρωμένης Διοίκησης 
Αιγαίου. 

6. Τις έκτακτες ανάγκες καθώς και τις πολλαπλές υπο¬ 
χρεώσεις που προκύπτουν στο πλαίσιο των αρμοδιο¬ 
τήτων του ασκούντος καθήκοντα Γενικού Γραμματέα, 
σε συνδυασμό με το ζήτημα της νησιωτικότητας της 
Αποκεντρωμένης Διοίκησης Αιγαίου, που καθιστούν 
μη επαρκείς τις εξήντα (60) ημέρες μετακίνησης εκτός 
έδρας για το έτος 2016. 

7. Την ανάγκη αύξησης των ημερών μετακίνησης 
έκτος έδρας του ασκούντος καθήκοντα Γενικού Γραμ¬ 
ματέα της Αποκεντρωμένης Διοίκησης Αιγαίου, από το 
όριο των εξήντα (60) ημερών εκτός έδρας ετησίως του 
ν. 4336/2015, δεδομένου ότι το όριο αυτό έχει ήδη εξα¬ 
ντληθεί. 

8. Το γεγονός ότι από τις διατάξεις της παρούσας 
απόφασης προκαλείται δαπάνη ύψους τριών χιλιάδων 
(3.000,00 €) ευρώ, η οποία θα καλυφθεί από τις εγγε¬ 
γραμμένες για το σκοπό αυτό πιστώσεις στον προϋπο¬ 
λογισμό του οικ. έτους 2016 της Αποκεντρωμένης Διοί¬ 
κησης Αιγαίου και συγκεκριμένα από τις εγγεγραμμένες 
πιστώσεις του ειδικού φορέα 995-07/ 073 στον ΚΑΕ 0719 
το ποσό των χιλίων εξακοσίων (1.600,00 €) ευρώ, στον 
ΚΑΕ 0721 το ποσό των οκτακόσιων (800,00 €) ευρώ και 
στον ΚΑΕ 0722 το ποσό των εξακοσίων (600,00 €) ευρώ, 
αποφασίζουμε: 

Αυξάνουμε το έτος 2016 τον αριθμό ημερών μετακί¬ 
νησης εκτός έδρας πέραν των εξήντα (60) ημερών για 
τον ασκούντο καθήκοντα Γενικό Γραμματέα της Αποκε¬ 
ντρωμένης Διοίκησης Αιγαίου μέχρι είκοσι (20) ημέρες, 
λόγω έκτακτων υπηρεσιακών αναγκών. 

Η απόφαση αυτή ισχύει αναδρομικά δύο μήνες από 
τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2017 
Οι Υπουργοί 

Εσωτερικών Ο Αναπληρωτής Υπουργός 

Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ. 140055 (2) 

Τεχνικές προδιαγραφές σύνταξης του περιε¬ 
χομένου του φακέλου οριοθέτησης κατ' εφαρ¬ 
μογή της παραγράφου 5 του άρθρου 2 του 
ν. 4258/2014 - Διευκρινίσεις για την εφαρμογή 
της διαδικασίας οριοθέτησης. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ- 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις του ν. 4258/2014 «Διαδικασία Οριοθέ¬ 
τησης και ρυθμίσεις θεμάτων για τα υδατορέματα - ρυθ¬ 
μίσεις Πολεοδομικής νομοθεσίας και άλλες διατάξεις» 
(Α' 94). 

2. Τις διατάξεις του ν. 4014/2011 «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργείου 
Περιβάλλοντος» (Α' 209). 

3. Τις διατάξεις του π.δ/τος 696/1974, όπως ισχύει. 

4. Τις διατάξεις του π.δ/τος 100/2014 «Οργανισμός 
Υπουργείου Περιβάλλοντος, Ενέργειας και Κλιματικής 
Αλλαγής» (Α' 167), όπως ισχύει. 


5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (Α' 98). 

6. Τις διατάξεις της υπ' αριθ. 322/2013 κοινής υπουρ¬ 
γικής απόφασης «Οργάνωση της Ειδικής Γραμματείας 
Υδάτων του Υπουργείου Περιβάλλοντος Ενέργειας και 
Κλιματικής Αλλαγής» (Β' 679). 

7. Τις διατάξεις του άρθρου 2 (παραγρ. 4) του π.δ. 24/ 
2010 «Ανακαθορισμός των αρμοδιοτήτων των Υπουρ¬ 
γείων και τροποποίηση του π.δ. 189/2009» (Α' 56). 

8. Τις διατάξεις του άρθρου 1 του π.δ/τος 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141), όπως ισχύει. 

9. Τις διατάξεις του άρθρου 4 του π.δ/τος 70/2015 
περί ανασύστασης και μετονομασίας των Υπουργείων 
(Α' 114). 

10. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργεί¬ 
ου Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, Μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων (Α' 208). 

11. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 210). 

12. Την υπ' αριθμ. Υ198/2016 απόφαση Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β' 3722). 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Τεχνικές προδιαγραφές σύνταξης του περιεχο¬ 
μένου του φακέλου οριοθέτησης. 

Οι δια του παρόντος οριζόμενες Τεχνικές Προδιαγρα¬ 
φές, αφορούν το περιεχόμενο του Φακέλου Οριοθέτη¬ 
σης που συντάσσεται σύμφωνα με τον ν. 4258/2014, 
όπως εκάστοτε ισχύει. 

Άρθρο 1 

Αντικείμενο και Περιεχόμενο 
του Φακέλου Οριοθέτησης 

1. Αντικείμενο του περιεχομένου του Φακέλου Οριο¬ 
θέτησης είναι: 

α) η περιγραφή των συνθηκών που υφίστανται στο 
υδατόρεμα από υδρολογική, υδραυλική, γεωλογική και 
περιβαλλοντική άποψη, 

β) η διατύπωση τεκμηριωμένων προτάσεων καθορι¬ 
σμού των γραμμών οριοθέτησης υδατορέματος και 

γ) η τεκμηρίωση για τυχόν απαιτούμενα έργα διευθέ¬ 
τησης στο πλαίσιο της διαδικασίας οριοθέτησης υδα¬ 
τορέματος. 

2. Ο Φάκελος Οριοθέτησης υδατορέματος που συ- 
ντάσσεται και υποβάλλεται σύμφωνα με τα οριζόμενα 
στη παράγραφο 1 του άρθρου 2 του ν. 4258/2014 πε- 

ριλαμβάνει:Τοττογραφική Αποτύπωση, Υδρολογική και 
Υδραυλική μελέτη, Συνοπτική Τεχνική Έκθεση, Πρόταση 
για τον καθορισμό των οριογραμμών (Πρόταση Οριο- 
θέτησης). 

Το περιεχόμενο του φακέλου οριοθέτησης παραδίδε- 
ται σε έντυπη και ηλεκτρονική μορφή. 

Άρθρο 2 

Τοπογραφική αποτύπωση 

1. Αντικείμενο της τοπογραφικής αποτύπωσης είναι η 
αποτύπωση ζώνης εκατέρωθεν της βαθιάς γραμμής του 
υδατορέματος, στην οποία περιλαμβάνονται τα στοιχεία 
που απαιτούνται για την εκπόνηση υδραυλικής μελέτης, 
της έκθεσης περιβάλλοντος και τα γεωλογικά στοιχεία, 
όπως αναλύονται στα επόμενα άρθρα της παρούσας. 

2. Η τοπογραφική αποτύπωση περιλαμβάνει: 

α) Οριζοντιογραφική και υψομετρική αποτύπωση 
της κοίτης με επίγειες και φωτογραμετρικές μεθόδους, 
καθώς και της ζώνης εκατέρωθεν της βαθιάς γραμμής 
του υδατορέματος. Το πλάτος και το μήκος της ζώνης 
αποτύπωσης καθορίζεται στις επόμενες παραγράφους. 

β) Διατομές σε όλα τα χαρακτηριστικά σημεία του 
υδατορέματος, όπως θα οριστούν από την υδραυλική 
μελέτη και σε αποστάσεις που δεν υπερβαίνουν τα 50 μ. 
μεταξύ τους. 

γ) Σύνταξη των απαιτούμενων διαγραμμάτων, δια- 
τομών, πινάκων, αρχείων σε συμβατική και ψηφιακή 
μορφή. 

δ) Όπου απαιτείται, μετά από υπόδειξη της αρμόδιας 
Υπηρεσίας, θα γίνεται αναφορά σε τυχόν υφιστάμενα 
παλαιότερα διαγράμματα (όπως χάρτες Γεωγραφικής 
Υπηρεσίας Στρατού, διανομές Υπουργείου Γεωργίας) ή 
αεροφωτογραφίες και εφαρμογή αυτών στο τοπογρα- 
φικό διάγραμμα. 

ε) Αναγραφή κτηματολογικών στοιχείων, εφόσον αυτά 
υπάρχουν, και όπου κατά περίπτωση απαιτούνται. 

3. Η Μέθοδος εργασίας που πρέπει να ακολουθείται 
είναι: 

α) Όλες οι αναφερόμενες τοπογραφικές εργασίες 
εξαρτώνται υψομετρικά και οριζοντιογραφικά από το 
Ελληνικό Γεωδαιτικό Σύστημα Αναφοράς 1987 (ΕΓΣΑ 87) 
ή \Λ/05 84 με αναγραφή των κτηματολογικών στοιχεί¬ 
ων που κατά περίπτωση τυχόν απαιτούνται. Σε ειδικές 
περιπτώσεις, όπως συσχετισμός με παλαιότερα τοπο- 
γραφικά/κτηματογραφικά διαγράμματα, η ελέγχουσα 
υπηρεσία μπορεί να ζητήσει επιπροσθέτως τα δεδομένα 
ψηφιακά και αναλογικά και σε παλαιότερα συστήματα 
αναφοράς όπως ΗΑΤΤ. Για την πύκνωση του τριγωνο¬ 
μετρικού δικτύου μπορούν να εφαρμόζονται μέθοδοι 
πολλαπλών τομών ή δορυφορικού εντοπισμού (ΌΡ5). 
Μέθοδοι απλής οπισθοτομίας ή ΗΑΝ5ΕΝ συνιστάται να 
αποφεύγονται. 

β) Οι πολυγωνικές οδεύσεις εξαρτώνται πλήρως από 
τριγωνομετρικά σημεία ή πολυγωνομετρικούς κόμβους. 
Τα πολυγωνομετρικά σημεία μπορούν να προσδιορίζο¬ 
νται και με δορυφορικό εντοπισμό (0Ρ5). 

γ) Για τις σημάνσεις των τριγωνομετρικών και πολυ- 
γωνομετρικων σημείων και τις ακρίβειες των εργασιών 
εφαρμόζονται οι προδιαγραφές για τη σύνταξη/εκπόνη¬ 


ση τοπογραφικών μελετών όπως αυτές έχουν διαμορ¬ 
φωθεί και ισχύουν σήμερα. Κλίμακα εργασίας θεωρείται 
η 1:1.000 ή άλλη ανάλογα με το μέγεθος των εργασιών. 

4. Τα στοιχεία που αποτυπώνονται είναι: 

α) Η βαθιά γραμμή του υδατορέματος, τα πρανή της 
κοίτης (όχθη — φρύδι και πόδι) και τα, κατά το χρόνο 
αποτύπωσης, όρια της επιφάνειας του συνεχώς ρέοντος 
ύδατος (εφόσον υπάρχει). Σε περίπτωση που τα παραπά¬ 
νω δεν διακρίνονται, η πυκνότητα των σημείων πρέπει 
να είναι τέτοια ώστε να προκύπτει επαρκώς η διαμόρ¬ 
φωση της κοίτης. Στο εύρος της ζώνης αποτύπωσης και 
έξω από τις όχθες λαμβάνονται επαρκή σημεία ώστε να 
προκύπτει πλήρως το ανάγλυφο του εδάφους. 

β) Τα υφιστάμενα τεχνικά έργα, που σχετίζονται με τη 
λειτουργία του υδατορέματος, όπως τοίχοι αντιστήριξης, 
γέφυρες, αγωγοί όμβριων, οχετοί λυμάτων. 

γ) Έργα υποδομής όπως οδοί, σιδηροδρομικές γραμ¬ 
μές, πυλώνες, κτίσματα, εγκαταστάσεις, μανδρότοιχοι, 
συρματοπλέγματα και λοιπά τεχνικά έργα και στοιχεία 
που εμπίπτουν στη ζώνη αποτύπωσης. 

δ) Τα μεμονωμένα δέντρα ή συστάδες δένδρων με 
ιδιαίτερη βοτανική, οικολογική, αισθητική, ή ιστορική 
και πολιτιστική αξία, το περίγραμμα των καλλιεργούμε¬ 
νων περιοχών, των περιοχών πυκνής φυτικής κάλυψης 
και ειδικών περιοχών χλωρίδας και πανίδας, οι περιοχές 
άμμου, βραχώδεις σχηματισμοί και λοιπά αξιόλογα φυ¬ 
σικά στοιχεία. 

ε) Τα ρυμοτομικά σχέδια, όπως έχουν εγκριθεί και 
ισχύουν (οικοδομικές, ρυμοτομικές γραμμές), ή τα 
προς έγκριση ρυμοτομικά σχέδια (λαμβάνοντας υπόψη 
τα αναφερόμενα στο επόμενο εδάφιο 5 του παρόντος 
άρθρου), τα όρια προστατευόμενων περιοχών, οι γραμ¬ 
μές αιγιαλού και παραλίας και τα διοικητικά όρια ΟΤΑ Α’ 
και Β' Βαθμού. 

στ) Το όριο πεδινής-ορεινής ζώνης, εφόσον αυτό 
υπάρχει, σύμφωνα με τα άρθρα 1 και 6 παράγραφοι 5α 
και 5βτου ν.δ. 3881/1958 και την ΒΥΕ/3501 /06-04-1983. 

ζ) Οποιαδήποτε άλλα στοιχεία, που κατά περίπτωση 
κρίνονται από τις αρμόδιες για τη σύνταξη και τον έλεγχο 
του φακέλου Υπηρεσίες, απαραίτητα για την πληρότητα 
της Υδραυλικής Μελέτης, της Έκθεσης Περιβάλλοντος 
και τη διαμόρφωση των προτάσεων οριοθέτησης. 

η) Εφόσον διαπιστωθούν σημαντικές αλλοιώσεις ή με¬ 
τατόπιση κοίτης του ρέματος προτείνεται η συγκριτική 
διαχρονική αξιολόγηση της μορφολογίας του ρέματος 
της περιοχής με χρήση προγενέστερων στοιχείων όπως 
αεροφωτογραφίες, ορθοεικόνες, παλαιότερα διαγράμ¬ 
ματα. 

5. Πλάτος της ζώνης αποτύπωσης. Η ζώνη αποτύπωσης 
περιλαμβάνει ζώνη επαρκούς πλάτους για την απόδοση 
της πλευρικής έκτασης της πλημμύρας που θα πρέπει να 
είναι κατ’ ελάχιστον η περιοχή ανάμεσα στις όχθες και 
επιπλέον συνεχόμενες εκατέρωθεν ζώνες πλάτους από 
κάθε όχθη τουλάχιστον 30 μέτρων. Σε περίπτωση που 
δεν υπάρχει διακριτή όχθη, τότε η ζώνη αποτύπωσης 
εκτείνεται σε απόσταση τουλάχιστον 50 μέτρων από τη 
βαθιά γραμμή. Εάν υπάρχει πλησίον του υδατορέματος 
εγκεκριμένο σχέδιο ή οικισμός χωρίς σχέδιο, τότε το 
πλάτος της ζώνης αποτύπωσης επεκτείνεται ώστε να 

περιλάβει την πλησιέστερη οδό του εγκεκριμένου σχε¬ 
δίου ή του οικισμού προς την πλευρά του υδατορέματος, 
εκτός εάν το όριο του εγκεκριμένου σχεδίου ή του οικι¬ 
σμού απέχει απόσταση μεγαλύτερη των 50 μ. από την 
όχθη του υδατορέματος. Επισημαίνεται ότι, το πλάτος 
της ζώνης αποτύπωσης μπορεί, σε ειδικές περιπτώσεις 
και μετά από τεκμηρίωση να καθορίζεται μεγαλύτερο 
από τις ανωτέρω αναφερόμενες τιμές ανάλογα με τις 
τοπικές συνθήκες. 

6. Μήκος της ζώνης αποτύπωσης: 

α) Γιατον καθορισμό του μήκουςτης ζώνης αποτύπω¬ 
σης προσδιορίζεται κατ' αρχήν το περίγραμμα της περι¬ 
οχής επέμβασης, που αποτελεί το λόγο για την έναρξη 
της διαδικασίας οριοθέτησης, όπως της υπό ένταξη στο 
ρυμοτομικό σχέδιο έκτασης, των παραρεμάτιων οικοδο¬ 
μικών τετραγώνων όπου προωθείται τροποποίηση του 
εγκεκριμένου ρυμοτομικού σχεδίου, της παραρεμάτιας 
έκτασης του οικισμού του οποίου πρόκειται να καθορι¬ 
στούν τα όρια, της περιοχής που καταλαμβάνουν τα υπό 
εκτέλεση έργα, του υπό ανοικοδόμηση εκτός σχεδίου 
γηπέδου. 

Στη συνέχεια, κάθε χαρακτηριστικό σημείο του ανωτέ¬ 
ρω περιγράμματος προβάλλεται (φέρονται κάθετοι) στη 
βαθιά γραμμή του υδατορέματος, σε χαρακτηριστικές 
θέσεις της, περιλαμβανόμενων και των πλησιέστερων 
διατομών ελέγχου της ροής, όπως αυτές προσδιορίζο¬ 
νται από την υδραυλική μελέτη. 

β) Το μήκος της ζώνης αποτύπωσης είναι το περιλαμ¬ 
βανόμενο μεταξύ των ακραίων από τις προβολές αυτές, 
προσαυξημένο ανάντη και κατάντη κατά τις υποδείξεις 
των αρμόδιων για τη σύνταξη και τον έλεγχο του φακέ¬ 
λου Υπηρεσιών και πάντως όχι λιγότερο από 200 μέτρα 
συνολικά (ανάντη και κατάντη). 

γ) Το κατά το προηγούμενο εδάφιο μήκος της ζώνης 
αποτύπωσης επεκτείνεται περαιτέρω, εάν αυτό κριθεί 
αναγκαίο από τις αρμόδιες για τη σύνταξη και τον έλεγχο 
του φακέλου Υπηρεσίες όπως: μέχρι τη γραμμή αιγια- 
λού, σε ήδη οριοθετημένο τμήμα του υδατορέματος, 
μέχρι τη συμβολή με άλλο ανάντη ή κατάντη κλάδο του 
υδατορέματος. 

δ) Σε περίπτωση προτεινόμενων έργων, το μήκος της 
ζώνης αποτύπωσης εκτείνεται έως το σημείο αποκατά¬ 
στασης των συνθηκών ροής στη χωρίς το έργο κατάστα¬ 
ση ή μέχρι την εκβολή του υδατορέματος. 

7. Από τον μελετητή παραδίνονται τα εξής στοιχεία: 

α) Τεχνική έκθεση εργασιών και μεθόδων εργασίας. 

β) Τεύχη υπολογισμών και επιλύσεων. 

γ) Πίνακες ορθογώνιων συντεταγμένων και υψομέ¬ 
τρων των τριγωνομετρικών και πολυγωνομετρικών ση¬ 
μείων. 

δ) Σειρά τοπογραφικών διαγραμμάτων σε κλίμακα 
1:1.000 ή άλλη ανάλογα με το μέγεθος των εργασιών, 
όπου αυτό απαιτείται. 

ε) Χαρακτηριστικές διατομές. 

στ) Τυχόν υπάρχοντα διαγράμματα ή αεροφωτογρα¬ 
φίες που ελήφθησαν υπόψη. 

ζ) Αρχεία σχεδίων σε επεξεργάσιμη διανυσματική μορ¬ 
φή και εκτυπώσιμα αρχεία τύπου ράί επί των οποίων 
θα αποτυπώνονται και τα στοιχεία της παραγρ. 4.ε) του 
άρθρου 3. 


Άρθρο 3 

Υδρολογική και Υδραυλική Μελέτη 

1. Με την Υδρολογική Μελέτη περιγράφονται οι συν¬ 
θήκες στην λεκάνη απορροής του υδατορέματος και 
υπολογίζεται η πλημμυρική παροχή στο τμήμα του 
υδατορέματος που οριοθετείται. Σκοπός της είναι ο κα¬ 
θορισμός και περιγραφή των υδρολογικών συνθηκών 
που υφίστανται στο συνολικό μήκος του υδατορέμα¬ 
τος και στη συνολική έκταση της λεκάνης απορροής, η 
οποία αντιστοιχεί στο πλέον κατάντη σημείο του άξονα 
του υδατορέματος στο τμήμα οριοθέτησης, καθώς και 
ο προσδιορισμός της παροχής σχεδιασμού του υδα¬ 
τορέματος, βάσει της οποίας θα οριστούν οι γραμμές 
πλημμύρας, στο προς οριοθέτηση τμήμα του υδατο¬ 
ρέματος με βάση την υφιστάμενη κατάσταση. Με την 
Υδραυλική μελέτη προσδιορίζονται οι συνθήκες ροής 
και οι γραμμές πλημμύρας στο τμήμα του υδατορέματος 
που οριοθετείται. Σε όσες περιπτώσεις εκτιμάται ότι η 
περιοχή πλημμύρας πρέπει να περιοριστεί ή να διευ¬ 
θετηθεί, αντικείμενο της Υδραυλικής Μελέτης είναι επί 
πλέον η πρόταση κατασκευής έργων διευθέτησης και 
ο προσδιορισμός των γραμμών πλημμύρας στο προς 
οριοθέτηση τμήμα του υδατορέματος σύμφωνα και με 
τα έργα διευθέτησης. 

1.1. Σε όσες περιπτώσεις για το προς οριοθέτηση τμή¬ 
μα του υδατορέματος υπάρχει ήδη παλαιότερη εγκεκρι¬ 
μένη Υδρολογική και Υδραυλική Μελέτη, η οποία έχει 
εκπονηθεί τουλάχιστον σε στάδιο Προμελέτης, επιτρέ¬ 
πεται, αντί εκπόνησης νέας μελέτης, να επικαιροποιηθεί 
και να προσαρμοσθεί στις παρούσες προδιαγραφές η 
υπάρχουσα. 

2. Ειδικότερα, αντικείμενο της Υδρολογικής μελέτης 
είναι ο προσδιορισμός της παροχής σχεδιασμού του 
υδατορέματος, βάσει της οποίας θα οριστούν οι γραμ¬ 
μές πλημμύρας. Ως παροχή σχεδιασμού λαμβάνεται η 
πλημμυρική παροχή αιχμής με περίοδο επαναφοράς 
την 50ετία, εκτός αν άλλως καθοριστεί από την αρμόδια, 
για τη σύνταξη ή τον έλεγχο του Φακέλου Οριοθέτησης, 
Υπηρεσία, σύμφωνα με την παράγραφο 4 του άρθρου 2 
και την παράγραφο Α.1. του άρθρου 3 του ν. 4258/2014, 
μετά από εμπεριστατωμένη έγγραφη τεκμηρίωση. Για 
την τεκμηρίωση λαμβάνονται υπόψη το μέγεθος και ο 
χαρακτήρας του έργου ως προς: την περιοχή που βρίσκε¬ 
ται (όπως αγροτική, εκτός ή εντός οικισμού), τον σκοπό 
του (όπως εγγειοβελτιωτικό, αντιπλημμυρικό), τις δρα- 
στηριότητεςτηςπεριοχής μελέτης (όπως κτηνοτροφίες, 
βιοτεχνίες, καλλιέργειες), υφιστάμενο υδραυλικό έργο 
και προγενέστερη οριοθέτηση, καθώς και την παρο- 
χετευτικότητα των κατάντη υφιστάμενων σημαντικών 
εγκάρσιων τεχνικών έργων του υδατορέματος. Επιπλέον, 
λαμβάνονται υπόψη οι Ζώνες Δυνητικά Υψηλού Κινδύ¬ 
νου Πλημμύρας, οι Χάρτες Επικινδυνότητας, οι Χάρτες 
Κινδύνων Πλημμύρας και τα Σχέδια Διαχείρισης Κινδύ¬ 
νων Πλημμύρας που εκπονούνται κατ' εφαρμογή της 
Οδηγίας 2007/60/ΕΚ. 

2.1. Η υδρολογική μελέτη εκπονείται για τη συνολική 
έκταση της λεκάνης απορροής, ανάντη του προς οριο¬ 
θέτηση τμήματος. 

2.2. Η υδρολογική μελέτη περιλαμβάνει γεωμορφολο- 
γική αναγνώριση, δηλ. περιγραφή της γεωλογικής δομής, 
της εδαφικής κάλυψης και της γεωμορφολογίας και κα- 
τηγοριοποίηση της βλάστησης της λεκάνης απορροής 
του προς οριοθέτηση υδατόρεματος με εκτενέστερη 
αναφορά στο προς οριοθέτηση τμήμα κατά την οποία: 

α) Περιγράφονται τα φυσικά χαρακτηριστικά της λεκά¬ 
νης, που επηρεάζουν την επιφανειακή απορροή, όπως 
χρήσεις γης, χαρακτηριστικά βλάστησης, εδαφική κά¬ 
λυψη, μορφολογικά και φυσιογραφικά χαρακτηριστικά, 
το ανάγλυφο και οι κλίσεις εδάφους, καθώς και η μορφή 
του υδρογραφικού δικτύου (αριθμός και μήκος κλάδων, 
γεωμετρία του κυρίου υδατορέματος, στο οποίο ανήκει 
ο προς οριοθέτηση κλάδος) και καθορίζονται χαρακτηρι¬ 
στικά υδρολογικά μεγέθη, κατ' ελάχιστο δε η επιφάνεια 
της, το μέσο, μέγιστο και ελάχιστο υψόμετρο, η μέση 
κλίση και η μέση κατά μήκος του ρέματος κλίση. 

β) Γίνεται συνοπτική περιγραφή του ευρύτερου γεωλο¬ 
γικού περιβάλλοντος και των γεωλογικών σχηματισμών, 
που συναντώνται στη λεκάνη απορροής, που επηρεά¬ 
ζουν την επιφανειακή απορροή. 

γ) Εκτιμάται κατά πόσο η γεωμορφολογία της λεκά¬ 
νης απορροής υπόκειται σε φυσικές μεταβολές, όπως 
έλλειψη ευστάθειας φυσικών πρανών, κατολισθήσεις 
κλιτύων, φαινόμενα αποσάθρωσης - διάβρωσης ή σε 
μεταβολές από ανθρώπινες δράσεις, όπως δανειοληψίες, 
λατομεία, επιχωματώσεις, χωματερές, οι οποίες πρέπει 
να εξετασθούν στο βαθμό που επη ρεάζουν τις γραμμές 
πλημμύρας του προς οριοθέτηση τμήματος. 

δ) Περιγράφονται οι θέσεις της εξεταζόμενης κοίτης, 
που εμφανίζουν σοβαρή εκδηλωμένη αστάθεια πρανών 
ή που προβλέπεται να εμφανίσουν μελλοντική αστάθεια, 
καθώς και οι περιοχές έντονων διαβρώσεων. 

Τέλος, καταγράφονται συνοπτικά τα συμπεράσματα 
για τις εκτιμήσεις και τα προβλήματα που προκύπτουν 
με βάση τα παραπάνω. 

2.3. Η υδρολογική μελέτη βασίζεται στην αξιοποίηση 
είτε υδρομετρικών δεδομένων (δεδομένων στάθμης/ 
παροχής του υδατορέματος) της ίδιας της λεκάνης, 
εφόσον υπάρχουν, είτε στις περισσότερες περιπτώσεις, 
βροχομετρικών δεδομένων. Στην περίπτωση που υπάρ¬ 
χει σταθμός συνεχούς καταγραφής της στάθμης ροής 
(σταθμηγράφος) στη λεκάνη απορροής, εξάγεται η κρί¬ 
σιμη παροχή πλημμύρας με τη βοήθεια και στατιστικών 
μεθόδων με την ακόλουθη σειρά: 

α) Χρησιμοποίηση υφισταμένων ή σύνθεση νέων κα¬ 
μπύλών στάθμης — παροχής στις θέσεις των υδρομε¬ 
τρήσεων. 

β) Χρήση των ως άνω καμπύλών για τη μετατροπή 
των διαθέσιμων χρονοσειρών στάθμης σε χρονοσειρές 
παροχής. Για τον προσδιορισμό των χρονοσειρών παρο¬ 
χής δύνανται να αξιοποιηθούν και στοιχεία λειτουργίας 
έργων αξιοποίησης του νερού που βρίσκονται στην πε¬ 
ριοχή (όπως στοιχεία μετρήσεων σε θέσεις φραγμάτων, 
παραγωγή ενέργειας από ΥΗΣ ή/και ΜΥΗΣ). 

γ) Προσδιορισμός των μεγίστων τιμών πλημμυρικών 
παροχών στις θέσεις των υδρομετρήσεων βάσει των 
διατιθέμενων δεδομένων. 


δ) Αναγωγή των ως άνω μεγίστων τιμών στις προς 
οριοθέτηση θέσεις του υδατορέματος. Η αναγωγή αυτή 
γίνεται με χρήση κατάλληλων μεθόδων που λαμβάνουν 
υπόψη τα χαρακτηριστικά των λεκανών στις υπό εξέταση 
θέσεις, όπως αυτά έχουν προσδιορισθεί από τη γεωμορ- 
φολογική αναγνώριση. 

ε) Προσδιορισμός της παροχής σχεδιασμού του προς 
οριοθέτηση υδατορέματος με στατιστική ανάλυση των 
τιμών των μεγίστων παροχών. Από τα βροχομετρικά 
στοιχεία με κατάλληλη επεξεργασία και μεθόδους (σύν¬ 
θετο μοναδιαίο υδρογράφημα) προκύπτει ένα μοντέλο 
βροχής - απορροής για τη μετατροπή των βροχομετρι¬ 
κών δεδομένων σε μεγέθη απορροής. 

2.4. Στην περίπτωση αξιοποίησης βροχομετρικών 
δεδομένων με κατάλληλη επεξεργασία και μεθόδους 
ακολουθείται η εξής σειρά: 

α) Προσδιορίζεται η χαρακτηριστική όμβρια καμπύλη 
της λεκάνης απορροής του υπό μελέτη υδατορέματος. 
Γ ια το σκοπό αυτό γίνεται χρήση των όμβριων καμπύλών, 
όπως προκύπτουν από τα Σχέδια Διαχείρισης Κινδύνων 
Πλημμύρας. Επιτρέπεται και η χρησιμοποίηση όμβριας 
καμπύλης, που έχει προκόψει από σχετικά πρόσφατη 
εγκεκριμένη υδρολογική μελέτη εντός της ευρύτερης 
περιοχής, εφόσοντεκμηριωθεί η δυνατότητα εφαρμογής 
της στο υπό μελέτη υδατόρεμα με κατάλληλη προσαρ¬ 
μογή χρησιμοποιώντας σχέσεις αναγωγής και ολοκλή¬ 
ρωσης. Σε διαφορετική περίπτωση γίνεται σύνθεση νέας 
καμπύλης με τη στατιστική επεξεργασία στοιχείων από 
βροχογραφικούς και βροχομετρικούς σταθμούς εγκα¬ 
τεστημένους στην περιοχή της λεκάνης απορροής. 
Η στατιστική επεξεργασία γίνεται σε ακραίες τιμές στις 
διάφορες διάρκειες και με χρήση μιας ή περισσοτέρων 
κατάλληλων θεωρητικών κατανομών. 

β) Καθορίζεται το καθαρό υετογράφημα βροχής σχε- 
διασμού (διάρκεια και κατανομή στο χρόνο). 

γ) Υπολογίζεται το Συνθετικό Μοναδιαίο Υδρογράφη- 
μα και γίνεται σύνθεση του τελικού πλημμυρογραφήμα- 
τος στην υπό εξέταση θέση. Βάσει αυτών προσδιορίζεται 
η παροχή σχεδιασμού. 

Στην περίπτωση απουσίας βροχομετρικών σταθμών 
στην υπό μελέτη λεκάνη, χρησιμοποιούνται τα αντί¬ 
στοιχα στοιχεία γειτονικών σταθμών και σε κοντινή 
απόσταση από αυτή, ώστε, κατά το δυνατόν, να υπάρ¬ 
χει αντιστοίχιση με παρόμοια φυσικογεωγραφικά και 
κλιματολογικά χαρακτηριστικά. Από τους σταθμούς αυ¬ 
τούς θα προκόψει η χαρακτηριστική όμβρια καμπύλη 
λαμβάνοντας υπόψη τις κατάλληλες σχέσεις αναγωγής 
και ολοκλήρωσης. 

2.5. Επιτρέπεται να προσδιορίζεται η πλημμυρική πα¬ 
ροχή με εφαρμογή της ορθολογικής μεθόδου σε δύο 
περιπτώσεις: 

α) στα μικρά υδατορέματα, όπως αυτά ορίζονται στο 
άρθρο 1 του ν. 4258/2014, 

β) στα υδατορέματα, που η έκταση της λεκάνης απορ¬ 
ροής τους είναι μεγαλύτερη από 0,5 ή 1 τετραγωνικό 
χιλιόμετρο και μικρότερη από 5 ή 10 τετραγωνικά χι¬ 
λιόμετρα για εντός ή εκτός σχεδίου πόλεων ή οικισμών 
αντίστοιχα, εφόσον πρόκειται για απλή λεκάνη απορρο¬ 
ής, (δηλαδή για λεκάνη με σαφώς ένα μόνο κύριο κλά- 

δο υδατορέματος χωρίς άλλες σημαντικές υπολεκάνες). 
Στην περίπτωση αυτή πρέπει να τεκμηριώνεται η δυνα¬ 
τότητα εφαρμογής της μεθόδου. 

2.6. Σε κάθε περίπτωση η υδρολογική μελέτη: 
α) Λαμβάνει υπόψη τόσο τις υφιστάμενες, όσο και τις 
προβλεπόμενες χρήσεις γης και περιέχει εκτίμηση κατά 
πόσον οι προοπτικές εξέλιξης τους επηρεάζουν τις συν¬ 
θήκες απορροής και τις παροχές σχεδιασμού, 
β) Διερευνά την ύπαρξη ή την προοπτική κατασκευής 
τεχνικών έργων που ενδέχεται να επηρεάζουν τις συν¬ 
θήκες φυσικής απορροής και αξιολογεί τις επιπτώσεις 
τους στο μέγεθος της παροχής σχεδιασμού, 
γ) Λαμβάνει υπόψη προγενέστερες σχετικές μελέτες 
και στοιχεία. 

3. Με την Υδραυλική μελέτη προσδιορίζονται οι γραμ- 
μέςπλημμύραςγιατην παροχή σχεδιασμού. Ειδικότερα, 
υπολογίζεται η μορφή της ελεύθερης επιφάνειας του 
νερού (Ηονν ρΓοίίΙθ) κατά μήκος του υδατορέματος και 
προσδιορίζονται τα σημεία τομής της με τα πρανή του. 
Οι δύο γραμμές εκατέρωθεν της κοίτης που ορίζονται 
από τα ως άνω σημεία τομής αποτελούν τις γραμμές 
πλημμύρας. 

Είναι ενδεχόμενο οι γραμμές αυτές ή τμήματα τους 
να βρίσκονται και εκτός των πρανών, υποδηλώνοντας 
τότε ανεπάρκεια του υδατορέματος να διοδεύσει την 
παροχή πλημμύρας. Στην περίπτωση αυτή οι γραμμές 
πλημμύρας ορίζονται από τα σημεία τομής της ελεύθε¬ 
ρης επιφάνειας του νερού με το ανάγλυφο των παραρε- 
ματίων περιοχών. 

Οι γραμμές πλημμύρας προσδιορίζονται ως οι τε¬ 
θλασμένες γραμμές που συνδέουν τα σημεία τομής της 
ελεύθερης επιφάνειας του νερού σε συγκεκριμένες δια- 
τομές με το φυσικό ή διαμορφωμένο έδαφος στις ίδιες 
διατομές. 

3.1. Προσδιορισμός των γραμμών πλημμύρας χωρίς 
την κατασκευή έργων διευθέτησης: 

Ο υδραυλικός υπολογισμός της μορφής κατανομής 
της ελεύθερης επιφάνειας του νερού (Ηονν ρι-οΗΙε) κατά 
μήκος του υδατορέματος επιτυγχάνεται με την προσο¬ 
μοίωση της ροής ως ανομοιόμορφης. Ο υπολογισμός 
μπορεί να επεκτείνεται ανάντη και κατάντη του προς 
οριοθέτηση τμήματος επί τόσο μήκος όσο κρίνεται 
αναγκαίο μετά από τεκμηρίωση του μελετητή και την 
σύμφωνη γνώμη της ελέγχουσας Υπηρεσίας, ώστε να 
αποκατασταθούν οι συνθήκες ροής. 

Κατά την εκπόνηση των υδραυλικών υπολογισμών 
λαμβάνονται υπόψη και συνεκτιμώνται στοιχεία από 
τυχόν προγενέστερες υδραυλικές μελέτες ή ειδικές με¬ 
λέτες, καθώς και από τους οικείους Χάρτες Επικινδυνό- 
τητας και Χάρτες Κινδύνου Πλημμύρας και τυχόν όροι, 
περιορισμοί και δεσμεύσεις των Σχεδίων Διαχείρισης 
Κινδύνων Πλημμύρας. Επίσης λαμβάνονται υπόψη και 
συνεκτιμώνται προβλεπόμενα έργα καθώς και κατα¬ 
στάσεις και δραστηριότητες που εκτιμάται ότι θα επη¬ 
ρεάσουν τον προσδιορισμό των γραμμών πλημμύρας. 
Ιδιαίτερα λαμβάνονται υπόψη οριοθετήσεις σε άλλα 
τμήματα του υπό εξέταση υδατορέματος, καθώς και 
μελέτες που εκπονήθηκαν στο πλαίσιο της διαδικασίας 


περιβαλλοντικής αδειοδότησης έργων διευθέτησης του 
υδατορέματος. 

3.2. Απαραίτητα στοιχεία για την εκπόνηση των υδραυ¬ 
λικών υπολογισμών είναι: 

α) Η παροχή σχεδιασμού, όπως αυτή προκύπτει από 
την υδρολογική μελέτη. 

β) Η γνώση των γεωμετρικών στοιχείων της κοίτης 
του υδατορέματος (και της παρόχθιας ζώνης, εφόσον 
υπάρχουν ενδείξεις υπερχειλίσεως). Τα γεωμετρικά στοι¬ 
χεία της κοίτης αποδίδονται από μία σειρά διατομών, οι 
οποίες προκύπτουν από την Τοπογραφική Αποτύπωση. 
Χρησιμοποιούνται διατομές σε όλες τις χαρακτηριστικές 
θέσεις του υδατορέματος (όπως τοπικές στενώσεις ή 
διευρύνσεις, απότομες αλλαγές κλίσης, τεχνικά έργα) και 
σε αποστάσεις τουλάχιστον 50 μ. μεταξύ τους. 

γ) Η κατά μήκος κλίση του άξονα του υδατορέματος, 
όπως αυτή προκύπτει από την Τοπογραφική Αποτύπωση. 

δ) Ο προσδιορισμός της τραχύτητας της κοίτης του 
υδατορέματος και, σε περίπτωση που προκύπτει υπερ- 
χείλιση, και της παρόχθιας ζώνης. Ο προσδιορισμός 
αυτός γίνεται με συνεκτίμηση όλων των στοιχείων της 
μορφολογίας της κοίτης, όπως προκύπτουν από τη γεω- 
μορφολογική αναγνώριση τη σχετική βιβλιογραφία και 
τους κανόνες της τέχνης και της επιστήμης. 

ε) Ο προσδιορισμός των οριακών συνθηκών (σημεία 
ελέγχου) ροής και του βάθους νερού όπως προκύπτει 
στα υπό εξέταση τμήματα, ώστε να υπάρχει μια κατά 
το δυνατόν ασφαλής πρόβλεψη των συνθηκών ροής 
που θα επικρατούν, ώστε να επιτευχθεί ικανοποιητική 
προσέγγιση της μορφής της ελεύθερης επιφάνειας του 
νερού (Ηονν ργοΗΙθ) στην περιοχή ενδιαφέροντος σύμ¬ 
φωνα με την υφιστάμενη κατάσταση του υδατορέματος, 
δηλαδή χωρίς έργα. 

στ) Η εκτίμηση τυχόν προβλημάτων που παρουσιά¬ 
ζονται στο υδατόρεμα, όπως επιπτώσεις από ανθρω- 
πογενείς παράγοντες (επιχώσεις, καταπατήσεις φυσικής 
κοίτης), κατάκλυση εκτάσεων εκατέρωθεν της κοίτης 
(μέγεθος περιοχής και χρόνος), ανάπτυξη φαινομένων 
διάβρωσης πρανών, μεγάλες αποθέσεις φερτών υλι¬ 
κών, μετατοπίσεις της κοίτης. Επίσης, συνεκτιμώνται 
και άλλα δεδομένα, όπως οι μελλοντικές χρήσεις γης 
και οι επιπτώσεις που αναμένονται από εγκεκριμένες 
μελέτες (χωροταξικές, πολεοδομικές υδραυλικές, κυ- 
κλοφοριακές, περιβαλλοντικές ή άλλες μελέτες τοπικού 
ή υπερτοπικού χαρακτήρα) τα οποία είναι δυνατόν να 
επηρεάσουν τη λειτουργία του υδατορέματος, καθώς 
επίσης λαμβάνονται υπόψη όσα δεδομένα της Έκθεσης 
Περιβάλλοντος επηρεάζουν την υδραυλική συμπεριφο¬ 
ρά του υδατορέματος. 

3.3. Με βάση τα απαιτούμενα στην προηγούμενη πα¬ 
ράγραφο, εξετάζεται η σκοπιμότητα διατήρησης της 
υφιστάμενης κατάστασης. Ειδικότερα, εξετάζονται τυχόν 
προβλήματα, που δημιουργεί η πλημμύρα της συγκεκρι¬ 
μένης περιόδου επαναφοράς (παράγραφος 2 άρθρου 3 
του παρόντος), λαμβάνοντας υπόψη και πρόσθετα στοι¬ 
χεία για τις κατακλύζόμενες εκτάσεις, όπως τον χαρα¬ 
κτήρα της έκτασης (όπως δάσος, δασική, αναδασωτέα), 
το ιδιοκτησιακό καθεστώς (όπως δημόσιες, δημοτικές, 
ιδιωτικές, κοινωφελών φορέων), το πολεοδομικό κα- 




Τεύχος Β'428/15.02.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


3511 


θεστώς (όπως εντός ή εκτός σχεδίου, εντός οικισμών, 
εντός ΓΠΣ, ΖΟΕ, επιτρεπόμενες χρήσεις γης και συντε¬ 
λεστές δόμησης), το είδος και το μέγεθος των κινδύνων 
από τη συχνότητα και την ένταση της πλημμύρας της 
συγκεκριμένης περιόδου επαναφοράς, τις επιπτώσεις 
σε έργα κοινωνικής, αστικής ή τεχνικής υποδομής που 
υφίστανται ή προβλέπονται από εγκεκριμένες μελέτες, 
τα μέτρα, όρους, περιορισμούς και δεσμεύσεις που τυ¬ 
χόν προβλέπονται τόσο στα οικεία Σχέδια Διαχείρισης 
Λεκανών Απορροής Ποταμών κατ' εφαρμογή της Οδη¬ 
γίας 2000/60/ΕΚ, όσο και στους Χάρτες Επικινδυνότητας 
Πλημμύρας, τους Χάρτες Κινδύνου Πλημμύρας και τα 
Σχέδια Διαχείρισης Κινδύνων Πλημμύρας. 

Εάν μετά τη συνεκτίμηση και αξιολόγηση όλων των 
ανωτέρω στοιχείων προκύψει ότι οι επιπτώσεις από την 
πλημμυρική παροχή σχεδιασμού είναι αποδεκτές, ολο¬ 
κληρώνονται οι υδραυλικοί υπολογισμοί και οριστικο- 
ποιούνται οι γραμμές πλημμύρας χωρίς την κατασκευή 
έργων, οι οποίες σημειώνονται στο υπόβαθρο τηςΤο- 
πογραφικής Αποτύπωσης. Σε αντίθετη περίπτωση που 
κριθεί ότι οι επιπτώσεις από την πλημμυρική παροχή 
σχεδιασμού δεν είναι αποδεκτές, τότε, μετά και από σύμ¬ 
φωνη γνώμη της ελέγχουσας Υπηρεσίας, εξετάζονται 
εναλλακτικές λύσεις διευθέτησης του υδατορέματος με 
τις αντίστοιχες διατάξεις έργων που αποσκοπούν στην 
αποκατάσταση και βελτίωση της λειτουργίας του για τη 
συγκεκριμένη παροχή σχεδιασμού. 

3.4. Προσδιορισμός των γραμμών πλημμύρας με την 
κατασκευή έργων διευθέτησης. Για τα έργα αυτά σε επί¬ 
πεδο προμελέτης σχεδιασμού εξετάζονται εναλλακτικές 
λύσεις με ενέργειες και επεμβάσεις που προτείνονται, 
κατά το δυνατό φιλικές στο περιβάλλον, και καθορίζο¬ 
νται τα τεχνικά χαρακτηριστικά των έργων αυτών. Τα 
προτεινόμενα σε κάθε εναλλακτική λύση κύρια και τυχόν 
άλλα βοηθητικά ή συνοδό έργα μελετώνται σε στάδιο 
Προμελέτης. Ειδικότερα, προσδιορίζονται: 
α) οι θέσεις και η έκταση των επεμβάσεων, 
β) η γεωμετρία των νέων διατομών της κοίτης και το 
εύρος κατάληψης από τα έργα, 
γ) το είδος των υλικών και οι μέθοδοι κατασκευής των 
έργων, 

δ) οι γραμμές πλημμύρας με υδραυλικούς υπολογι¬ 
σμούς ανομοιόμορφης ροής καθώς και το υδραυλικό 
προφίλ της ελεύθερης επιφάνειας (καμπύλες 51,52,53, 
ΜΙ... κ.λ.π.), 

ε) το εκτιμώμενο κόστος κατασκευής. 

Βασική αρχή κάθε προτεινόμενης λύσης είναι η, κατά 
το δυνατόν, διατήρηση της φυσικής κοίτης, η ελαχιστο- 
ποίηση των επεμβάσεων και η διαμόρφωση τους με 
κριτήρια τέτοια, ώστε να ευνοείται η ένταξη τους στο 
περιβάλλον. 

Στην περίπτωση οριοθέτησης τμήματος του υδατο¬ 
ρέματος, η ανάλυση και τεκμηρίωση των συνεπειών θα 
αναφέρεται τόσο στο προς οριοθέτηση τμήμα του υδα¬ 
τορέματος όσο και ανάντη και κατάντη αυτού μέχρι να 
αποκατασταθούν οι συνθήκες ροής στη χωρίς το έργο 
κατάσταση ή μέχρι την εκβολή του υδατορέματος. 

Για κάθε εναλλακτική λύση αναλύονται και τεκμηριώ¬ 
νονται, οι συνέπειες, που αναμένονται από την εφαρμο¬ 


γή της στη λειτουργία του υδατορέματος. Οι προτεινόμε- 
νες εναλλακτικές λύσεις πρέπει να είναι αποδεκτές από 
άποψη τεχνική, πολεοδομική, οικονομική, κοινωνική και 
περιβαλλοντική και συμβατές με το εγκεκριμένο Σχέδιο 
Διαχείρισης Κινδύνων Πλημμύραςτης εν λόγω περιοχής 
λεκάνης απορροής. Επίσης, για κάθε εναλλακτική λύση 
προσδιορίζονται αρχικά οι γραμμές πλημμύρας στο 
προς οριοθέτηση τμήμα του υδατορέματος. Μετά την 
κατά τα ανωτέρω διερεύνηση, προτείνονται τα, κατά την 
άποψη του μελετητή, προσφορότερα έργα διευθέτησης. 

Για τα προτεινόμενα έργα τηρείται η διαδικασία περι¬ 
βαλλοντικής αδειοδότησής τους σύμφωνα με τις κείμε¬ 
νες διατάξεις. 

4. Τα παραδοτέα στοιχεία αποτελούνται από τεύχη, 
χάρτες και σχέδια ως κατωτέρω: 

α) Τεύχος τεχνικής έκθεσης, η οποία περιλαμβάνει του¬ 
λάχιστον: εισαγωγή — ιστορικό — ανάθεση και λοιπά 
χρήσιμα εισαγωγικά στοιχεία, περιγραφή της γεωγρα¬ 
φικής θέσης του υδατορέματος και του προς οριοθέτη¬ 
ση τμήματος του, όρια και μέγεθος λεκάνης απορροής, 
διοικητικά όρια, όριο πεδινής-ορεινής ζώνης, γενική 
περιγραφή της περιοχής (όπως γεωμορφολογία, γενικό 
ιδιοκτησιακό καθεστώς, πολεοδομικό καθεστώς, κοι¬ 
νωνικοοικονομικές συνθήκες, στοιχεία από την έκθεση 
περιβάλλοντος), περιγραφή της υφιστάμενης κατάστα¬ 
σης και των υδρολογικών συνθηκών που επικρατούν 
στη συνολική λεκάνη απορροής με έμφαση στην ανάντη 
λεκάνη και το συνολικό μήκοςτου υδατορέματος με έμ¬ 
φαση στο προς οριοθέτηση τμή μα και με αναγραφή τυ¬ 
χόν γενικών προβλημάτων, περιγραφή των υφισταμένων 
τεχνικών έργων κατά μήκος της κοίτης του ρέματος με τις 
αντίστοιχες παροχετευτικότητες στο προς οριοθέτηση 
τμήμα και κατάντη αυτού, περιγραφή των υφισταμένων 
έργων που επηρεάζουν το υδρογραφικό δίκτυο και τις 
παροχές σχεδιασμού στο προς οριοθέτηση τμήμα, συ¬ 
νοπτική περιγραφή των τυχόν προγραμματιζόμενων, 
μελετώμενων ή υπό κατασκευή έργων που αναμένεται 
να επηρεάσουν το υδρογραφικό δίκτυο και τις παροχές 
σχεδιασμού στο προς οριοθέτηση τμήμα, παράθεση των 
στοιχείων που ελήφθησαν υπόψη από προγενέστερες 
μελέτες, περιγραφή τυχόν υδραυλικών προβλημάτων 
και των λοιπών στοιχείων, ανάλυση της σκοπιμότητας 
διατήρησης της φυσικής κατάστασης της πλημμύρας, 
σύντομη περιγραφή των εναλλακτικών λύσεων και αι¬ 
τιολόγησή τους. 

β) Τεύχος υδρολογικής μελέτης με το περιεχόμενο της 
παραγράφου 2 του παρόντος άρθρου. 

γ) Τεύχος υδραυλικής μελέτης με τους υδραυλικούς 
υπολογισμούς για την υφιστάμενη κατάσταση του υδα¬ 
τορέματος και για τις εναλλακτικές λύσεις διευθέτησης. 
Στο τεύχος αυτό πρέπει να περιλαμβάνεται σκαρίφημα 
του υδραυλικού προφίλ της ροής, καθώς και αναλυτι¬ 
κή περιγραφή του σκεπτικού και των παραδοχών του 
υδραυλικού σχεδιασμού. 

δ) Χάρτες και ειδικότερα: Χάρτη κατάλληλης κλίμακας, 
στον οποίο θα απεικονίζεται η υπό μελέτη λεκάνη απορ¬ 
ροής, με διαχωρισμό των υπολεκανων στις οποίες αυτή 
υποδιαιρείται, το υδρογραφικό δίκτυο της υπό μελέτη 
λεκάνης, τα όρια των Χαρτών Επικινδυνότητας Πλημ- 




3512 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'428/15.02.2017 


μύρας, το προς οριοθέτηση τμήμα του υδατορέματος, 
καθώς και η ευρύτερη περιοχή επιρροής του. Στο χάρ¬ 
τη αυτό απεικονίζονται και όλα τα έργα, υφιστάμενα ή 
προβλεπόμενα, τα οποία επηρεάζουν το υδρογραφικό 
δίκτυο και τα οποία ελήφθησαν υπόψη στον υπολογισμό 
της πλημμυρικής παροχής του υδατορέματος. Χάρτη(ες) 
της λεκάνης απορροής κατάλληλης κλίμακας, με βάση 
τους χάρτες Γ.Υ.Σ. 1:5000, στον οποίο απεικονίζονται οι 
χρήσεις γης, οι κλίσεις του ανάγλυφου, η φυτοκάλυψη 
του εδάφους, η διηθητικότητα και η αποθηκευτικότητα 
της επιφάνειας του εδάφους. 

Σε περίπτωση που κατά τον υπολογισμό της παρο¬ 
χής σχεδιασμού χρησιμοποιήθηκε μέθοδος διαφορε¬ 
τική από την ορθολογική, τότε, σε χάρτη κατάλληλης 
κλίμακας, θα σημειώνονται τα στοιχεία που ελήφθησαν 
υπόψη (όπωςτυπικοί αριθμοί καμπύλης απορροής (ΈΝ). 

Σε όλουςτους ανωτέρω χάρτες θα σημειώνεται η θέση 
του προς οριοθέτηση τμήματος του υδατορέματος. Ανά¬ 
λογα με το πλήθος των στοιχείων και πληροφοριών οι 
χάρτες μπορεί να είναι περισσότεροι ή να συμπτύσσονται. 

ε) Σχέδια: 

αα) Για την περίπτωση οριοθέτησης χωρίς την κατα¬ 
σκευή έργων: Οριζοντιογραφία του προς οριοθέτησης 
τμήματος του υδατορέματος, επί των υποβάθρων της 
Τοπογραφικής Μελέτης, στην οποία θα σημειώνεται 
για την πλημμυρική παροχή που έχει επιλεγεί, η γραμ¬ 
μή πλημμύρας με βάση την υφιστάμενη κατάσταση του 
υδατορέματος, μηκοτομή του προς οριοθέτηση τμή¬ 
ματος του υδατορέματος με βάση τα διαγράμματα της 
Τοπογραφικής Μελέτης, στην οποία θα σημειώνονται η 
βαθειά γραμμή, οι όχθες της φυσικής κοίτης και η στάθ¬ 
μη της ελεύθερης επιφάνειας του νερού (ΓΙονν ρΓοίίΙθ) 
κατά μήκος του υδατορέματος για την πλημμυρική 
παροχή που έχει επιλεγεί, διατομές του υδατορέματος, 
βάσει των αντιστοίχων διαγραμμάτων τηςΤοπογραφικής 
Μελέτης, στις οποίες θα σημειώνεται η φυσική κοίτη και 
η Ανωτάτη Στάθμη Ύδατος (Α.Σ.Υ.) για την πλημμυρική 
παροχή που έχει επιλεγεί, προτεινόμενες οριογραμμές. 

ββ) Για την περίπτωση οριοθέτησης με την κατασκευή 
έργων διευθέτησης: Οριζοντιογραφία του προς οριο¬ 
θέτηση τμήματος του υδατορέματος, βάσει των δια¬ 
γραμμάτων τηςΤοπογραφικής Μελέτης, στην οποία θα 
σημειώνονται τα έργα διευθέτησης, σε επίπεδο προμελέ¬ 
της, που προτείνονται στο προς οριοθέτηση τμήμα του 
υδατορέματος και οι γραμμές πλημμύρας με βάση την 
υφιστάμενη κατάσταση του υδατορέματος, καθώς και με 
βάση τα προβλεπόμενα έργα διευθέτησης για την πλημ¬ 
μυρική παροχή που έχει επιλεγεί, μηκοτομή κατά μήκος 
του προς οριοθέτηση τμήματος του υδατορέματος με 
βάση τα διαγράμματα τηςΤοπογραφικής Μελέτης, στην 
οποία θα σημειώνονται η βαθειά γραμμή και οι όχθες της 
φυσικής κοίτης, τα έργα διευθέτησης που προτείνονται 
καθώς και η στάθμη της ελεύθερης επιφάνειας του νερού 
(ΓΙονν ργοΓΝθ) για την πλημμυρική παροχή που έχει επι- 
λεγεί, χαρακτηριστικές διατομές στο προς οριοθέτηση 
τμήμα του υδατορέματος, στις οποίες θα σημειώνονται 
η φυσική κοίτη, τα προτεινόμενα έργα διευθέτησης και 
η Ανώτατη Στάθμη Ύδατος (Α.Σ.Υ.) για την πλημμυρική 
παροχή που έχει επιλεγεί, προτεινόμενες οριογραμμές, 


σχέδια των έργων διευθέτησης που αντιστοιχούν σε επί¬ 
πεδο προμελέτης υδραυλικών έργων. 

Άρθρο 4 

Συνοπτική Τεχνική Έκθεση 

1. Αντικείμενο. Αντικείμενο της Συνοπτικής Τεχνικής 
Έκθεσης είναι η εξέταση και η περιγραφή της υφιστά¬ 
μενης κατάστασης της περιοχής του υδατορέματος και 
της λεκάνης απορροής του, καθώς και ο εντοπισμός και η 
αξιολόγηση των σημαντικότερων στοιχείωντου φυσικού 
και ανθρωπογενούς περιβάλλοντος που επηρεάζουν το 
υδατόρεμα και επηρεάζονται από αυτό. Η Συνοπτική 
Τεχνική Έκθεση συνοδεύεται από το απαραίτητο χαρ- 
τογραφικό και φωτογραφικό υλικό. 

2. Περιεχόμενα. Στη συνοπτική Τεχνική Έκθεση πε- 
ριγράφεται η γεωγραφική θέση του προς οριοθέτηση 
τμήματος του υδατορέματος με πληροφορίες για το το¬ 
πωνύμιο, τα χαρακτηριστικά σημεία διέλευσης του και 
τις διοικητικές περιφέρειες που διαρρέει. Η συνοπτική 
Τεχνική Έκθεση περιλαμβάνει: 

α) Γεωλογικά στοιχεία για τη λεκάνη απορροής του 
υδατορέματος και τα υδρογεωλογικα χαρακτηριστικά 
της περιοχής (όπως συντελεστής κατείσδυσης, σημεία 
εκφόρτισης του υπόγειου υδροφορέα). Επιπλέον, δί¬ 
δονται στοιχεία χρήσεων των υδατικών πόρων (όπως 
άρδευση, ύδρευση, ενέργεια, βιομηχανία, διατήρηση 
οικολογικής ισορροπίας). 

β) Έκθεση Περιβάλλοντος στην οποία: 

αα) Καταγράφονται ο κωδικός του Υδάτινου Σώμα¬ 
τος με βάση το εγκεκριμένο Σχέδιο Διαχείρισης Λεκάνης 
Απορροής Ποταμού και ο Κωδικός της Ζώνης Δυνητικά 
Υψηλού Κινδύνου Πλημμύρας όπου ανήκει το εν λόγω 
υδατόρεμα, η θέση (σε περίπτωση που είναι εντός των 
κάτωθι αναφερομένων περιοχών) ή η απόσταση του 
προς οριοθέτηση τμήματος του υδατορέματος από: όρια 
χωροταξικών σχεδίων, γενικών πολεοδομικών σχεδίων, 
ΖΟΕ, οικισμών και ρυμοτομικών σχεδίων, οριογραμμές 
αιγιαλού και παραλίας, σημαντικές εγκαταστάσεις τε¬ 
χνικής, αστικής και κοινωνικής υποδομής (όπως οδικό, 
σιδηροδρομικό δίκτυο, λιμάνια, αεροδρόμια, κοινωφε¬ 
λείς εγκαταστάσεις), υδραυλικά έργα (όπως φράγματα, 
εκτροπές, υδροληψίες, εγγειοβελτιωτικά έργα), αρχαιο¬ 
λογικοί χώροι, δάση και δασικές εκτάσεις, οι περιοχές σε 
καθεστώς προστασίας του περιβάλλοντος. 

ββ) Καταγράφονται, αναλύονται, αξιολογούνται και 
σχολιάζονται με ακρίβεια και χωρίς περιττά στοιχεία, 
τα στοιχεία του φυσικού και ανθρωπογενούς περιβάλ¬ 
λοντος στην περιοχή μελέτης, όπως αυτή ορίζεται στη 
συνέχεια και απεικονίζονται σε αντίστοιχους χάρτες της 
παραγράφου 4.γ. του παρόντος άρθρου. 

Περιοχή μελέτης είναι η περιοχή γύρω από το προς 
οριοθέτηση τμήμα του υδατορέματος, στα φυσικά και 
ανθρωπογενή στοιχεία της οποίας έχει επίδραση η οριο¬ 
θέτηση, με ελάχιστη απόσταση, των ορίων της 500 μέτρα 
από τη βαθιά γραμμή του υδατορέματος για περιοχές 
εκτός οικισμών και εκτός ρυμοτομικού σχεδίου, ή αντί¬ 
στοιχα 200 μέτρα για περιοχές εντός οικισμών και εντός 
ρυμοτομικού σχεδίου. Η έκταση της περιοχής μελέτης 
μπορεί να αυξηθεί κατά περίπτωση ανάλογα με το εί- 

δος, το μέγεθος και την περιβαλλοντική σημασία του 
υδατορέματος, καθώς και με την ύπαρξη ή μη περιοχών 
σε καθεστώς προστασίας του περιβάλλοντος ή ειδικού 
περιβαλλοντικού ενδιαφέροντος. 

γγ) Περιγράφονται τα μη βιοτικά και τα βιοτικά χαρα¬ 
κτηριστικά του φυσικού περιβάλλοντος λαμβάνοντας 
υπόψη και το εγκεκριμένο Σχέδιο Διαχείρισης Λεκάνης 
Απορροής Ποταμού σε εφαρμογή της Οδηγίας 2000/60/ 
ΕΚ, στην οποία υπάγεται το προς οριοθέτηση υδατόρεμα. 

δδ) Περιγράφεται το ανθρωπογενές περιβάλλον και 
συγκεκριμένα: καταγράφονται τα διοικητικά όρια, το 
πολεοδομικό καθεστώς, οι τυχόν κατευθύνσεις εγκε¬ 
κριμένων Χωροταξικών Σχεδίων που επηρεάζουν τα 
λειτουργικά χαρακτηριστικά του υδατορέματος, καθώς 
και οι προβλέψεις εγκεκριμένων σχεδίων, χρήσεων γης 
(όπως ρυθμιστικά σχέδια, ΓΠΣ, ΣΧΟΟΑΠ, ΖΟΕ, πολεο- 
δομικές μελέτες περιοχές ειδικής προστασίας, παραγω¬ 
γικές ζώνες), περιγράφονται τυχόν μέτρα του Σχεδίου 
Διαχείρισης Κινδύνων Πλημμύρας τα οποία επηρεά¬ 
ζουν την υδραυλική συμπεριφορά του υδατορέματος, 
συνοψίζονται τα συμπεράσματα τυχόν μελετών, που 
έχουν εκπονηθεί στα πλαίσια περιβαλλοντικής αδειο- 
δότησης υφιστάμενων έργων (Προμελέτες και Μελέτες 
Περιβαλλοντικών Επιπτώσεων με ιδιαίτερη βαρύτητα σε 
μελέτες που αφορούν έργα υφιστάμενα εντός της ζώνης 
αποτύπωσης, τα οποία επηρεάζουν την περιβαλλοντι¬ 
κή συμπεριφορά του υδατορέματος), περιγράφονται 
οι εγκεκριμένες και οι υφιστάμενες χρήσεις γης (για πε¬ 
ριοχές εκτός σχεδίου αναφέρονται στοιχεία όπως γε¬ 
ωργική γη, γη υψηλής παραγωγικότητας, βοσκότοποι, 
δασικές εκτάσεις, βιομηχανικές χρήσεις, μεταλλευτικές 
χρήσεις), καταγράφονται και απεικονίζονται, σύμφωνα 
με τα στοιχεία των αρμοδίων Υπηρεσιών του Υπουργείου 
Πολιτισμού, τα όρια των κηρυγμένων αρχαιολογικών 
χώρων και ιστορικών μνημείων που βρίσκονται εντός 
της περιοχής μελέτης, ενώ περιγράφεται και το θεσμι¬ 
κό πλαίσιο που διέπει το καθεστώς προστασίας αυτών, 
περιγράφονται συνοπτικά οι τεχνικές υποδομές στην 
περιοχή μελέτης (όπως λιμάνια, αεροδρόμια οδικό- σι¬ 
δηροδρομικό δίκτυο, δίκτυα ύδρευσης - αποχέτευσης- 
ηλεκτροδότησης - τηλεπικοινωνιών, εγκαταστάσεις επε¬ 
ξεργασίας και διάθεσης απορριμμάτων). 

εε) Εντοπίζονται και αξιολογούνται συνοπτικά οι πι¬ 
έσεις από ανθρωπογενείς παρεμβάσεις και έργα, που 
ασκούνται στο φυσικό περιβάλλον της περιοχής μελέ¬ 
της, τα οποία επηρεάζουν ειδικότερα την ποιότητα και 
τη λειτουργία του υδατορέματος, λαμβάνοντας υπόψη 
και τα προβλεπόμενα μέτρα, όρους, περιορισμούς και 
δεσμεύσεις που τυχόν προβλέπονται στα οικεία Σχέδια 
Διαχείρισης Λεκανών Απορροής Ποταμών στους Χάρ¬ 
τες Επικινδυνότητας Πλημμύρας, τους Χάρτες Κινδύνου 
Πλημμύρας και τα Σχέδια Διαχείρισης Κινδύνων Πλημ¬ 
μύρας. 

Με βάση τα δεδομένα της παραπάνω ανάλυσης, αξιο¬ 
λογείται η κατάσταση του φυσικού και ανθρωπογενούς 
περιβάλλοντος της περιοχής μελέτης καθώς και οι πι¬ 
έσεις από ανθρωπογενείς παρεμβάσεις και έργα, που 
ασκούνται στο φυσικό περιβάλλον της περιοχής μελέτης 


επηρεάζοντας ειδικότερα την ποιότητα και τη λειτουργία 
του υδατορέματος. 

3. Συμπεράσματα. Συνοψίζονται όσα, από τα δεδομένα 
της παραπάνω ανάλυσης επηρεάζουν την περιβαλλο¬ 
ντική συμπεριφορά του υδατορέματος και πρέπει να 
ληφθούν υπόψη κατά την πρόταση χάραξης των οριο- 
γραμμών. Επίσης, εντοπίζονται τα σημαντικά στοιχεία 
του φυσικού και ανθρωπογενούς περιβάλλοντος που 
πρέπει να περιληφθούν στη ζώνη του υδατορέματος. 
Τέλος, σε περίπτωση που κρίνεται αναγκαία η εκτέλεση 
έργων, προτείνονται μέτρα που πρέπει να ληφθούν για 
τη διατήρηση ή και τη βελτίωση του φυσικού και αν- 
θρωπογενούς περιβάλλοντος αλλά και τη διατήρηση ή 
ανάδειξη και ενίσχυση της αλληλεπίδρασης του υδατο¬ 
ρέματος με αυτό. 

4. Χαρτογραφική απεικόνιση. Η συνοπτική τεχνική 
έκθεση συνοδεύεται από το χαρτογραφικό υλικό, που 
απαιτείται για την παρουσίαση των απεικονίσιμων στοι¬ 
χείων της όπως: 

α) Χάρτη(ες) ευρύτερης περιοχής για τον εντοπισμό 
της θέσης σε κλίμακα 1:50.000 ή άλλη κατάλληλη (υπό¬ 
βαθρο: χάρτης ΓΥΣ, ΕΚΧΑ Α.Ε. ή άλλο εγκεκριμένο), 
όπου σημειώνονται η θέση του υδατορέματος, η λεκάνη 
απορροής του, η μορφολογία, η κάλυψη του εδάφους, 
οι περιοχές υδατορέματος, οι περιοχές ΖΟΕ, ΓΠΣ, οικι¬ 
σμών, ρυμοτομικών σχεδίων - πολεοδομικών μελετών, 
τα μεγάλα υδραυλικά έργα και οι σημαντικές εγκατα¬ 
στάσεις τεχνικής, αστικής και κοινωνικής υποδομής, οι 
περιοχές προστασίας της φύσης, οι αρχαιολογικοί χώροι, 
η θάλασσα, οι λίμνες, κ.α. 

β) Χάρτη(ες) της περιοχής μελέτης, σε κλίμακα 1:5.000 
ή 1:10.000 ή άλλης κατάλληλης κλίμακας (υπόβαθρο: 
Χάρτης ΓΥΣ ή άλλο εγκεκριμένο), όπου γίνεται λεπτο¬ 
μερής απεικόνιση της περιοχής του υδατορέματος και 
απεικονίζονται στοιχεία του χαρακτήρα της περιοχής 
και οι χρήσεις γης. Ειδικότερα, θα πρέπει να φαίνονται 
οι οικισμοί και τα όρια αυτών, τα όρια ΓΠΣ, ΖΟΕ, κ.λ.π., 
τα όρια περιοχών προστασίας της φύσης, τα όρια αρχαι¬ 
ολογικών ζωνών, η γεωργική γη, τα δάση και οι δασικές 
εκτάσεις, το σιδηροδρομικό και οδικό δίκτυο (εθνικό, 
επαρχιακό, αγροτικό, δασικό), τα τυχόν μεγάλα τεχνικά 
έργα, οι μεταποιητικές, τουριστικές, κτηνοτροφικές και 
λοιπές εγκαταστάσεις κ.α. Επισημαίνεται ότι στο χάρ- 
τη(ες) σημειώνονται όλα τα απεικονίσιμα στοιχεία του 
φυσικού και ανθρωπογενούς περιβάλλοντος. 

γ) Γεωλογικό χάρτη της λεκάνης απορροής υπό κλίμα¬ 
κα 1:50.000 ή άλλης κατάλληλης κλίμακας. 

δ) Χάρτη λήψης φωτογραφιών όπου σημειώνονται και 
οι θέσεις και οι γωνίες φωτογράφησης. 

ε) Τα όρια του οικείου Χάρτη Επικινδυνότητας Πλημ¬ 
μύρας για υψηλή (Τ=50) και μέση (Τ=100) πιθανότητα 
και ο κωδικός της Ζώνης Δυνητικά Υψηλού Κινδύνου 
Πλημμύρας, εφόσον αυτά έχουν καθοριστεί. 

Οι παραπάνω αναφερόμενες κλίμακες των χαρτών και 
σχεδίων είναι ενδεικτικές και προσαρμόζονται ανάλογα 
με το είδος, το μέγεθος και το εύρος της περιοχής μελέ¬ 
της, καθώς και το είδος και το πλήθος των πληροφοριών 
που απεικονίζονται στους χάρτες ή και στα σχέδια. Σε 
κάθε περίπτωση οι χρησιμοποιούμενοι χάρτες και σχέ- 

δια πρέπει να χαρακτηρίζονται από ευκρίνεια, να είναι 
εύχρηστοι και να σημειώνεται επάνω τους ευκρινώς η 
θέση του προς οριοθέτηση τμήματος του υδατορέματος. 

5. Φωτογραφική Τεκμηρίωση. Η προηγηθείσα ανάλυ¬ 
ση, που αφορά κυρίως στην περιγραφή της υφισταμένης 
κατάστασης περιβάλλοντος τεκμηριώνεται με το κατάλ¬ 
ληλο φωτογραφικό υλικό. 

Άρθρο 5 

Πρόταση για τον καθορισμό των οριογραμμών 

(Πρόταση Οριοθέτησης) 

1. Η πρόταση οριοθέτησης απεικονίζεται στο τοπογρα- 
φικό διάγραμμα της περίπτωσης (α) της παραγράφου 2 
του άρθρου 2 του παρόντος, και περιλαμβάνει για συ¬ 
γκεκριμένη περίοδο επαναφοράς: 

α) τις γραμμές πλημμύρας, χωρίς την κατασκευή έργων 
διευθέτησης (γραμμές με κόκκινο χρώμα), 
β) τις γραμμές πλημμύρας με την κατασκευή τυχόν 
έργων διευθέτησης (γραμμές με κόκκινο χρώμα), 
γ) τις οριογραμμές του υδατορέματος χωρίς την κα¬ 
τασκευή έργων διευθέτησης (γραμμές με μπλε χρώμα), 
δ) τις οριογραμμές του υδατορέματος με έργα διευ¬ 
θέτησης, εφόσον τέτοια προτείνονται (γραμμές με μπλε 
χρώμα), 

ε) πίνακες ορθογώνιων συντεταγμένων (X, Ψ, Ζ) των 
σημείων που ορίζουν τις προτεινόμενες οριογραμμές 
των ανωτέρω γ και δ. 

1.1. Πρόταση χάραξης οριογραμμών χωρίς την κατα¬ 
σκευή έργων: 

Μετά την ολοκλήρωση των υδραυλικών υπολογι¬ 
σμών και τον προσδιορισμό των γραμμών πλημμύρας, 
σύμφωνα με το άρθρο 3 του παρόντος, καθώς και τη 
σύνταξη τηςΣυνοπτικήςΤεχνικήςΈκθεσης, διατυπώνε¬ 
ται πρόταση χάραξης των οριογραμμών στο προς ορι¬ 
οθέτηση τμήμα του υδατορέματος, για την υφιστάμενη 
κατάσταση. 

Η πρόταση χάραξης των οριογραμμών χωρίς κατα¬ 
σκευή έργων, τεκμηριώνεται με βάση τα συμπεράσματα 
της Υδραυλικής Μελέτης, καθώς και την Περιβαλλοντική 
Αξιολόγηση η οποία συντελείται με την Έκθεση Περιβάλ¬ 
λοντος. Επί πλέον, γίνεται ειδική αναφορά στα στοιχεία 
του φυσικού και ανθρωπογενούς περιβάλλοντος της ζώ¬ 
νης του υδατορέματος που αποτελούν αναπόσπαστο 
μέρος του και είναι απαραίτητα για την ομαλή υδραυλική 
και περιβαλλοντική λειτουργία του. 

1.2. Πρόταση χάραξης οριογραμμών μετην κατασκευή 
έργων διευθέτησης: 

Εάν από την υδραυλική μελέτη κρίνονται αναγκαία 
έργα διευθέτησης, τότε η πρόταση χάραξης των οριο- 
γραμμών στο προς οριοθέτηση τμήμα του υδατορέμα¬ 
τος γίνεται με την προϋπόθεση κατασκευής των έργων 
διευθέτησης που προβλέπονται από την Υδραυλική 
Μελέτη. 

Η πρόταση χάραξης των οριογραμμών με την προϋπό¬ 
θεση κατασκευής έργων διευθέτησης, τεκμηριώνεται με 
βάση τα συμπεράσματα αφενός της υδραυλικής μελέτης, 
και αφετέρου των Περιβαλλοντικών Μελετών που απαι¬ 


τούνται στο πλαίσιο της περιβαλλοντικής αδειοδότησης 
των έργων αυτών. 

Μέχρι την κατασκευή των προτεινόμενων έργων δι¬ 
ευθέτησης, ισχύουν οι οριογραμμές του υδατορέματος 
χωρίς την κατασκευή αυτών. 

Και στις δύο ανωτέρω περιπτώσεις, οι οριογραμμές 
(με έργα και χωρίς έργα) καθώς και όλα τα στοιχεία των 
προηγουμένων παραγράφων σημειώνονται στο υπόβα¬ 
θρο τηςΤοπογραφικής Μελέτης. 

2. Παραδοτέα στοιχεία. Για την πρόταση χάραξηςτων 
οριογραμμών παραδίδονται: 

α) Κείμενο αιτιολόγησης της πρότασης σύμφωνα με 
την παράγραφο 1.1 ή 1.2 του παρόντος άρθρου. 

β) Σχέδιο ή σχέδια με τα στοιχεία κατά περίπτωση της 
παραγράφου 1 του παρόντος άρθρου. 

3. Το σύνολο των παραδοτέων θα παραδίδεται και σε 
ψηφιακή μορφή. 

Το σύνολο των γεωχωρικών παραδοτέων, διαδικτυα¬ 
κών υπηρεσιών, περιεχομένου, λογισμικού, γεωχωρικών 
δεδομένων και μεταδεδομένων θα πρέπει να παραδίδο- 
νται ελεύθερα περιορισμών τεχνικών ή άλλων, σε ανοι¬ 
κτούς μορφότυπους και ανοικτά πρότυπα, να ακολου¬ 
θούν τις προβλέψεις των εκτελεστικών διατάξεων που 
εκδίδονται σε εφαρμογή της κοινοτικής Οδηγίας 2007/2/ 
ΕΚ (ΙΝ5ΡΙΚΕ), τις προβλέψεις του ν. 3882/2010, καθώς και 
το σύνολο της νομοθεσίας για τα Δημόσια Δεδομένα και 
την Ηλεκτρονική Διακυβέρνηση. 

Β. Τεχνικές προδιαγραφές σύνταξης της υδραυλικής 
μελέτης για την προσωρινή οριοθέτηση της παραγρά¬ 
φου 2 του άρθρου 5 του ν. 4258/2014. 

Άρθρο 6 

Για τη σύνταξη της Υδραυλικής μελέτης για την προσω¬ 
ρινή οριοθέτηση της παραγράφου 2 του άρθρου 5 του 
ν. 4258/2014, ισχύουν τα αναφερόμενα στα ανωτέρω 
άρθρα 2 και 3 του παρόντος. 

Γ. Διευκρινήσεις για την εφαρμογή της διαδικασίας 
οριοθέτησης. 

Άρθρο 7 

1. Οι Υδραυλικές και Υδρολογικές μελέτες για τα ιδιω¬ 
τικά έργα, όπως και για τα δημόσια έργα, εκπονούνται 
σύμφωνα με τις προδιαγραφές του π.δ. 696/1974 (Α’ 301) 
όπως εκάστοτε ισχύει, και υπογράφονται από μελετη¬ 
τές, που κατέχουν μελετητικά πτυχία στην αντίστοιχη 
κατηγορία σύμφωνα με τον ν. 3316/2005 (Α' 42), όπως 
εκάστοτε ισχύει. 

Οι μελετητές φέρουν την ευθύνη για το περιεχόμενο 
των μελετών τους, σύμφωνα με τις κείμενες διατάξεις. 

2. Σύμφωνα με τον ν. 4258/2014, τα μικρά υδατορέμα- 
τα, όπως αυτά ορίζονται στο άρθρο 1 του ιδίου νόμου, 
εξαιρούνται κατά κανόνα της διαδικασίας οριοθέτησης 
και διατηρούνται και προστατεύονται στην φυσική τους 
κατάσταση. 

Για το χαρακτηρισμό ενός υδατορέματος ως μικρό ή 
όχι, υπολογίζεται το σύνολο της έκτασης της λεκάνης 
απορροής του ή έως τη συμβολή του με άλλο υδατόρεμα 

(ίδιας ή μεγαλύτερης τάξης) ή έως την εκβολή του σε 
φυσικό ή τεχνητό αποδέκτη. 

Για την κατ’ εξαίρεση οριοθέτηση μικρού υδατορέ- 
ματος, εφόσον συντρέχουν οι ειδικοί λόγοι προστασίας 
του κατά τα οριζόμενα στην παράγραφο 2 του άρθρου 4 
του ν. 4258/2014, απαιτείται έκδοση απόφασης του 
Γενικού Γραμματέα της αρμόδιας Αποκεντρωμένης Δι¬ 
οίκησης. Για το εάν συντρέχουν οι ειδικοί αυτοί λόγοι 
συνεκτιμώνται, μεταξύ άλλων, οι επιδράσεις/επιπτώσεις 
που μπορεί να έχει η προτεινόμενη δραστηριότητα που 
θα λάβει χώρα πλησίον ή/και επί του υδατορέματος και 
η οποία ενδεχομένως να συντελέσει στην αλλοίωση της 
φυσικής του κατάστασης και λειτουργίας. 

Για την εξαίρεση από οριοθέτηση μικρού υδατορέμα¬ 
τος, δύναται να ζητηθεί γνωμοδότηση των Διευθύνσεων 
Περιβάλλοντος και Υδάτων της αρμόδιας Αποκεντρω¬ 
μένης Διοίκησης. 

3. Έως την έκδοση του προεδρικού διατάγματος που 
προβλέπεται στην παράγραφο 1 του άρθρου 28 του 
ν. 4067/2012, οι αποστάσεις δόμησης από μικρά υδατο- 
ρέματα για τα οποία δεν απαιτείται οριοθέτηση, λαμβά- 
νονται κατ’ αντιστοιχία με τις αποστάσεις που τηρούνται 
κατάτηδιαδικασίατηςπροσωρινήςοριοθέτησης(άρθρο9 
παράγραφος 4 του ν. 4258/2014). 

4. Σε περίπτωση αμφιβολίας περί του χαρακτήρα τμή¬ 
ματος του υδρογραφικού δικτύου ως υδατορέματος, 
καθώς και για τα χαρακτηριστικά αυτού, αποφαίνεται 
σχετικώς η αρμόδια Δ/νση Υδάτων της Αποκεντρωμένης 
Διοίκησης. 

Άρθρο 8 

Μεταβατικές Διατάξεις 

Φάκελοι οριοθέτησης, οι οποίοι έχουν συνταχθεί και 
κατατεθεί προς έγκριση στις αρμόδιες Υπηρεσίες πριν 
την έναρξη ισχύος του παρόντος δεν εμπίπτουν στις δια¬ 
τάξεις της παρούσας απόφασης και εξετάζονται σύμφω¬ 
να με τις προϊσχύουσες διατάξεις, εκτός αν ο ενδιαφερό¬ 
μενος ζητήσει να υπαχθεί στις διατάξεις της παρούσας. 

Άρθρο 9 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2017 
Οι Υπουργοί 

Ο Αναπληρωτής Υπουργός 
Περιβάλλοντος 

και Ενέργειας Υποδομών και Μεταφορών 

ΣΩΚΡΑΤΗΣ ΦΑΜΕΛΛΟΣ ΧΡΗΣΤΟΣ ΣΠΙΡΤΖΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 24768/31.10.2016 απόφαση των Υπουργών Εσω¬ 
τερικών, Οικονομικών και Εργασίας, Κοινωνικής Ασφά¬ 
λισης και Κοινωνικής Αλληλεγγύης, που δημοσιεύθηκε 
στο ΦΕΚ 4315/30.12.2016 (τ.Β'), στη σελίδα 43436, στην 
α'στήλη, στο σημείο που αναφέρεται η ημερομηνία της 
απόφασης, διορθώνεται: 
το εσφαλμένο: 

«31 Οκτωβρίου 2016», 
στο ορθό: 

«15 Δεκεμβρίου 2016». 

(Από το Υπουργείο Εσωτερικών) 


(4) 

Στην 19697/31.10.2016 απόφαση των Υπουργών Εσω¬ 
τερικών, Οικονομικών και Εργασίας, Κοινωνικής Ασφά¬ 
λισης και Κοινωνικής Αλληλεγγύης, που δημοσιεύθηκε 
στο ΦΕΚ 4315/30.12.2016 (τ.Β'), στη σελίδα 43434, στην 
β'στήλη, στο σημείο που αναφέρεται η ημερομηνία της 
απόφασης, διορθώνεται: 
το εσφαλμένο: 

«31 Οκτωβρίου 2016», 
στο ορθό: 

«15 Δεκεμβρίου 2016». 

(Από το Υπουργείο Εσωτερικών) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 























